Շրջագայելով Եվրոպական տարբեր պետություններում, ԱՄՆ-ում և Թունիսի Հանրապետությունում՝ շատ եմ շփվել տարբեր ռասաների պատկանող մարդկանց հետ և պետք է նշեմ, որ խտրականությունը գոյություն ունի ամենուր, սակայն, իմ կարծիքով, ավելի մտահոգիչ է Հայաստանում տիրող իրավիճակը: Այնուամենայնիվ, հուսով եմ, որ իմ և ինձ նման շատ այլ երիտասարդների պայքարի շնորհիվ հասարակության ընկալումները շուտով կփոխվեն: Խնդիրն այն է, որ մարդիկ անսովոր են տեսնել իրենցից տարբերվողների, սակայն որքան էլ տարբերվող, անսովոր, տարօրինակ էլ դիմացինը թվա, անթույլատրելի է վիրավորել, ծաղրել կամ որևէ այլ կերպով խտրական վերաբերմունք ցուցաբերել՝ անկախ ներքին և արտաքին հատկանիշներից, սովորույթներից կամ ավանդույթներից: